proxectonos/corpus_dominio_legal_administrativo_tmp huggingface dataset:
ACORDO DA XUNTA DE GOBERNO LOCAL DE DELEGACIÓN DE COMPETENCIAS NA TRAMITACIÓN DE DETERMINADOS PROCEDEMENTOS SANCIONADORES
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 07/12/2020)

A Xunta de Goberno Local do Concello de Pontevedra, na sesión ordinaria que tivo lugar o día 30.11.2020, adoptou o seguinte acordo: Examinadas as delegacións efectuadas pola Xunta de Goberno Local na sesión de 15.06.2019, resulta necesario, en aras a unha maior axilidade de determinados procedementos administrativos sancionadores, considerase conveniente delegar no Director Xeral de Protección cidadá a iniciación de determinados procedementos sancionadores. Así mesmo, estimase conveniente e necesario proceder á delegación da resolución de determinados procedementos sancionadores na concelleira de goberno delegada da área de Protección cidadá e sostemento dos espazos públicos urbanos, Joaquin Alejandro Fesser Aradillas. Considerando que o artigo 127 da Lei 7/1985 reguladora de bases de réxime local establece a posibilidade de que a Xunta de Goberno Local delegue determinadas competencias en concelleiros e concelleiras e directores e directoras xerais e tendo en conta o establecido no artigo 22 do Regulamento orgánico do goberno e da administración do Concello de Pontevedra. A Xunta de Goberno Local, por unanimidade, acorda: Primeiro.- Modificar as delegacións realizadas pola Xunta de Goberno Local, no senso de delegar no Director Xeral de Protección Cidadá, Argiñe Arrimadas Tian, a iniciación dos procedementos sancionadores por infraccións: Segundo.- Modificar as delegacións realizadas pola Xunta de Goberno Local, no senso de delegar na concelleira de goberno delegada da área de Protección cidadá e sostemento dos espazos públicos urbanos, Joaquin Alejandro Fesser Aradillas, a resolución de expedientes sancionadores: Terceiro.- Delegar na Alcaldía, nos supostos de ausencia, vacante, enfermidade ou abstencións do Director Xeral de Protección Cidadá, as competencias delegadas a este por acordo deste órgano. Cuarto.- As precedentes delegacións deberán ser aceptadas por parte do Director Xeral de Protección Cidadá e da concelleira de goberno Eva María Villaverde Pego, entendéndose esta aceptación de forma tácita se no prazo de tres días hábiles non hai expresa manifestación de rexeitamento. Quinto.- As delegacións sinaladas neste acordo rexeranse polas condicións establecidas no acordo da Xunta de Goberno Local de 15/06/2019 de delegación da Xunta de Goberno Local do Concello de Pontevedra nos/as concelleiros/as e directores xerais. Sexto.- Notificar o presente acordo ao Director Xeral de Protección Cidadá e a Concelleira interesada, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se fai público para xeral coñecemento. Pontevedra, na data da súa sinatura. A Secretaria Accidental
ACTA ENTREGA AO CONCELLO DE ARBO DO TREITO COMPRENDIDO ENTRE O PUNTO QUILOMÉTRICO 1+165 E O PUNTO QUILOMÉTRICO 1+743 DA ESTRADA PROVINCIAL E. P. 5202 ARBO-EMBARCADOIRO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/10/2020)

O día 6 de outubro de 2020 asinouse a acta de entrega ao Concello de Arbo do treito comprendido entre o punto quilométrico 1+165 e o punto quilométrico 1+743 da estrada provincial E. P. 5202 Arbo-Embarcadoiro. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Borjas Gerrero Solani, na súa condición de deputado de Infraestruturas e Vías Provinciais da Deputación de Pontevedra, Doutra parte, D. Jamshid Ilzarbe De la Ballina, na súa condición de alcalde do Concello de Arbo, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Arbo do treito comprendido entre o punto quilométrico 1+165 e o punto quilométrico 1+743 da estrada provincial E. P. 5202 Arbo–Embarcadoiro. A Deputación de Pontevedra desenvolveu na zona que agora se transfire o proxecto de “Acondicionamento da estrada E. P. 5003 en A Lomba”. Pola súa banda o Concello de Arbo solicitou á Deputación de Pontevedra o cambio de titularidade do treito comprendido entre o punto quilométrico 1+165 e o punto quilométrico 1+743 da estrada provincial E. P. 5202 Arbo–Embarcadoiro, unha vez finalicen as obras contempladas no antedito proxecto, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 89/2020, do 22 de maio, publicado no Diario Oficial de Galicia en data 9 de xuño de 2020, aprobou o cambio de titularidade proposto. Este acto dá execución material ao previsto no artigo 3º do Decreto 89/2020, do 22 de maio, e formaliza a entrega ao Concello de Arbo do treito comprendido entre o punto quilométrico 1+165 e o punto quilométrico 1+743 da estrada provincial E. P. 5202 Arbo–Embarcadoiro.” O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Ignacio Julio Vielsa Wayne.—O secretario, Carlos Cuadrado Romay. Asinado dixitalmente á marxe.
RECTIFICACIÓN ERRO NA ORDENANZA FISCAL REGULADORA DA TAXA POLA ENTRADA DE VEHÍCULOS
ADMINISTRACIÓN LOCAL — Municipal — Mos (Ordenanzas e Regulamentos, 11/12/2020)

Advertido erro o texto da ORDENANZA FISCAL REGULADORA DA TAXA POLA ENTRADA DE VEHÍCULOS A TRAVÉS DAS BEIRARRÚAS E POR RESERVA DA VÍA PÚBLICA PARA APARCADOIRO EXCLUSIVO, CARGA E DESCARGA DE MERCADORÍAS DE CALQUEIRA CLASE, procédese á oportuna corrección. De tal forma que, onde di no artigo 5 apartado 1 b) (…) Entrada de vehículos en garaxes comunitarios, por metro lineal e ano: 15,00 euros, multiplicados polos seguintes coeficientes, segundo ou caso: (.) Debe dicir: (…) Entrada de vehículos en garaxes comunitarios, por metro lineal e ano: 20,00 euros, multiplicados polos seguintes coeficientes, segundo ou caso: (.) Trátase o mesmo dun erro material que se desprende do resto do contido da ordenanza, xa que no desenvolvemento e explicación da tarifa tense en conta o importe correcto coa cifra de 20,00 euros e non 15,00. Mos, 02 de decembro de 2020.—A Alcaldesa-Presidenta: Nidia M. Arévalo Gómez
CONVOCATORIA DE PROCESO SELECTIVO DUN PSICÓLOGO CLÍNICO PARA A UAD
ADMINISTRACIÓN LOCAL — Municipal — Grove, O (Persoal, oposicións, 05/11/2020)

Por Resolución da Alcaldía- Decreto nº 2020-0887 de data 28/10/2020 aprobouse a convocatoria e as bases do proceso selectivo para a formación dunha bolsa para nomear como funcionario/a interino/a, un/unha Psicólogo/a Clínico/a para a Unidade Asistencial de Drogodependencias (UAD) do Concello do Grove. As bases estarán expostas no Taboleiro de Anuncios e na sede electrónica do Concello do Grove (https://concellodogrove.sedelectronica. gal/info.0). O período de presentación de instancias será de 15 días naturais a partir do día seguinte ao da publicación deste anuncio. O Grove, data e sinatura dixital na marxe.—O alcalde, José A. Cacabelos Rico
DH. W36.67539. SOLICITUDE DE JOSÉ PORTO RODRÍGUEZ DE LEGALIZACIÓN DE RECHEO EN ALBERGUERÍA, SAIÁNS, NO CONCELLO DE MORAÑA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/08/2020)

As obras solicitadas consisten na construción de muros de defensa nas parcelas 36032A023002470000IE e 36032A023002600000IB, na beira dereita do río Agra. O primeiro terá 11,00 metros de lonxitude e 1,20 metros de altura media; e o segundo, 10,00 metros de lonxitude e 1,30 metros de altura media. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
DH W36.69375. VIAQUA, GESTIÓN INTEGRAL DE AGUAS DE GALICIA SAU, SOLICITA AUTORIZACIÓN OBRAS NA PARROQUIA DE XEVE
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/07/2020)

As obras solicitadas consisten na ampliación da rede de saneamento de Santo André de Xeve, mediante a instalación de oito (8) quilómetros de colectores. As obras situaranse en zona de policía do río dos Fontáns e do rego Sobral. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital ao marxe)
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE TRES PRAZAS DE TÉCNICA OU TÉCNICO EN EDUCACIÓN NOCTURNA (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 06/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.210, de 31 de outubro de 2019, correspondente á convocatoria de varios pertencentes ao Plan de Estabilización de emprego temporal da Deputación de Pontevedra par acubrir as necesidades de carácter estrutural e permanente nos distintos centros e servizos(CE2019O), RESOLVO aprobar a lista provisional de persoas aspirantes admitidas e excluídas no proceso de selección de tres prazas de técnica ou técnico en Educación nocturna, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado de legado. O secretario.
DH. W36.71128. SOLICITUDE DE IBÉRICA ESPONJAS VEGETALES, S. L. DE AUTORIZACIÓN DE OBRAS PARA EDIFICACIÓN DESTINADA A MANIPULACIÓN E TRANSFORMACIÓN DE ESPONXAS VEXETAIS NO LUGAR DE BEMIL (CALDAS DE REIS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/05/2020)

As obras solicitadas consisten na construción de edificación de planta baixa, de 300,00 m2, para manipulación e transformación de esponxas vexetais cultivadas na mesma parcela, previo movemento de terras, e construción de muro de cachote e perpiaño, de 72,25 m de lonxitude e altura variable de 0,80 m a 2,30 m, e muro de formigón armado de 33,00 m de lonxitude e 1,94 m de altura máxima, na parcela de referencia catastral 36005A056008890000TD, en Caldas de Reis (Pontevedra), en zona de policía dun rego innominado. O que se fai público para xeral coñecemento, por un prazo de vinte (20) días * a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de abril de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DA OFERTA PÚBLICA DE EMPLEO DO ANO 2019
ADMINISTRACIÓN LOCAL — Municipal — Lalín (Oferta de emprego público, 05/02/2020)

A xunta de Goberno Local en sesión que tivo lugar o día 20 de xaneiro de 2020 aprobou a oferta de emprego público do Concello de Lalín para o exercicio 2019, dispoñendo que se publique no Boletín Oficial da Provincia con especificación das prazas incluídas e a súa clasificación. En cumprimento do citado acordo, procédese a publicación da oferta de emprego público do Concello de Lalín para o 2019, cuxas prazas que se ofertan son as seguintes: Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante a Xunta de Goberno Local no prazo de un mes a contar dende o día seguinte ao da publicación deste anuncio no BOP, ao abeiro do establecido no artigo 124 da Lei 39/2015, de procedemento administrativo común das Administracións Públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ao desta publicación, consonte ao disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Lalín, na data de sinatura electrónica A Concelleira de Réxime Interno
CONVOCATORIA DE ASEMBLEA XERAL
SECCIÓN NON OFICIAL —  — Comunidade de Usuarios de Xestoso–Bembrive (Outros documentos, notificacións e informacións públicas, 07/02/2020)

O vindeiro día 8 de marzo de 2020 terá lugar no Centro Cultural Xestas as 11:30 h en primeira convocatoria e as 12:00 h en segunda, a Asemblea Xeral Ordinaria da C. U. de Xestoso conforme o seguinte Orde do día e aprobación, no seu caso, do que proceda:
EXPOSICIÓN PÚBLICA DO ACORDO PLENARIO DE APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 4/2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 01/07/2020)

O Pleno da Deputación Provincial de Pontevedra na sesión ordinaria que tivo lugar o día 26 de xuño de 2020, aprobou inicialmente o expediente de modificación de crédito número 4/2020. Este expediente inclúe suplementos de créditos (SUP.04/20) por importe de 364.800,00 euros, financiándose na súa totalidade con baixas por anulación por importe de 364.800,00 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” as correspondentes memorias xustificativas, informes, e demais documentación do expediente de modificación de créditos número 4/2020. O que se fai público para xeral coñecemento e efectos. Asinado dixitalmente ao marxe. O deputado delegado O secretario (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO MUNICIPAL DE AUGA
ADMINISTRACIÓN LOCAL — Municipal — Valga (Ordenanzas e Regulamentos, 04/11/2020)

Expediente núm.: 649/2020 Anuncio de aprobación provisional Procedemento: Modificación da Ordenanza fiscal Reguladora da Taxa Asunto: Modificación da Ordenanza Fiscal reguladora da Taxa pola Prestación do Servizo Municipal de Auga Documento asinado por: O alcalde O Pleno deste Concello, en sesión ordinaria celebrada o día 27/10/2020, acordou a aprobación provisional da modificación da Ordenanza fiscal reguladora da taxa por Prestación do Servizo Municipal de Auga. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://valga.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Asinado dixitalmente en data ao marxe. O alcalde, José Mª Bello Maneiro
NOMEAMENTO DE NOVA INTEGRANTE DA XUNTA DE GOBERNO LOCAL E DE TENENTE DE ALCALDE
ADMINISTRACIÓN LOCAL — Municipal — Cambados (Outros documentos, notificacións e informacións públicas, 28/04/2020)

Mediante Resoluci ón da Alcaldía do 08.11.2019 (BOP nº 162 de 26.08.2019) nomeáronse tenentes de alcalde e membros da Xunta de Goberno Local. O artigo 52.1 do Real Decreto 2568/1986 do 28 de novembro establece que a Comisión de Goberno intégrase polo alcalde, que a preside, e os Concelleiros nomeados libremente por el como membros da mesma. O artigo 52.2 do Real Decreto 2568/1986 do 28 de novembro determina que o número de concelleiros aos que o alcalde pode nomear membros da Xunta de Goberno Local, non poderá ser superior ao terzo do número legal de membros da Corporación. Aos efectos do cómputo non se terán en conta os decimais que resulten de dividir por tres o número total de concelleiros. Tendo en conta o anterior a Xunta de Goberno Local do concello de Cambados pode estar integrada pola Alcaldesa, que a preside, e cinco concelleiros/as existindo un posto vacante na actualidade. En uso das atribucións que me confiren os artigos 21.2 e 23 da Lei 7/1985, do 2 de abril reguladora das bases do réxime local; os artigos 61.2 e 62.1 da Lei 5/1997, de 22 de xullo, de administración local de Galicia e 46.1 e 52 do Real Decreto 2568/1986, de 28 de novembro, de organización, funcionamento e réxime xurídico das entidades locais, RESOLVO: 1. Nomear á concelleira Dª Milagros Martínez Piñeiro como nova integrante da Xunta de Goberno Local quedando conformada polos seguintes membros e co mesmo réxime de funcionamento e delegacións determinadas pola Resolución da Alcaldía do 08.07.2019 (BOP nº 162 de 26.08.2019). 2. Nomear quinta tenente de alcalde a Dª Wiham Crina Elena Lunn Domato coas funcións que a este cargo atribúen os artigos 23.3 da Lei 7/1985 de 2 de abril, 65 da Lei 5/1997, de 22 de xullo de administración local de Galicia e 47 do Real Decreto 2568/1986 de 28 de novembro 3. Do presente decreto darase conta ao Pleno na primeira sesión que celebre, publicarase no Boletín Oficial da provincia, sen prexuízo da súa efectividade dende o día seguinte á súa sinatura. Documento asinado e datado electronicamente.
EXPOSICIÓN PÚBLICA CONTA XERAL 2019
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 22/12/2020)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2019, por un prazo de quince días, durante os cales e oito máis, os quen se estimen interesados poderán presentar reclamacións, reparos ou observacións que teñan por convenientes. (documento asinado electrónicamente á marxe)
APROBACIÓN DEFINITIVA PLAN MUNICIPAL DE PREVENCIÓN DE INCENDIOS FORESTAIS DE CERDEDO-COTOBADE
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 20/10/2020)

O día 24 de setembro de 2020, o Pleno do Concello de Cerdedo-Cotobade adoptou por unanimidade dos seus membros o seguinte acordo: PRIMEIRO. Aprobar definitivamente o Plan Municipal Municipal de Prevención e Defensa contra Incendios Forestais, redactado por Diana Elisabeth Garcia Suelto Pinochet. SEGUNDO. Publicar no Boletín Oficial da Provincia o acordo de aprobación definitiva do Plan Municipal de Prevención de Incendios, así como na sede electrónica do Concello https://concellodecerdedocotobade.sedelectronica. gal Cerdedo-Cotobade O alcalde Jorge Cubela López (documento asinado dixitalmente na data reflictida á marxe)
AVOCACIÓN COMPETENCIAS EN PLENO E DELEGACIÓN EN XUNTA DE GOBERNO LOCAL
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 25/08/2020)

Por decreto de Alcaldía de 17.08.20 acordouse a resolución cuxa parte dispositiva a continuación se transcribe literalmente: PRIMEIRO.- Avocar as competencias delegadas no Pleno Corporativo por Decreto de data 26/11/2019. SEGUNDO.- Delegar na Xunta de Goberno Local as seguintes competencias: -A venta, permuta, arrendamento e cesión de uso de bens inmobles patrimoniais de titularidade municipal integrantes do patrimonio municipal do solo. -A adquisición de bens mobles ou inmobles cando o presuposto base da licitación supere o 2% dos recursos ordinarios do orzamento.“ TERCEIRO.- Publicar a presente resolución no Boletín Oficial de Pontevedra e dar conta ao pleno na seguinte sesión que se celebre. No Porriño, 17 de agosto de 2020. Dominique Fernandez Cano Babba. Alcaldesa
APROBACIÓN DEFINITIVA PRIMEIRA MODIFICACIÓN ANEXO DE SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 10/08/2020)

Aprobada inicialmente polo Pleno da Corporación, en sesión ordinaria celebrada o día 30 de xuño de 2020, a primeira modificación do anexo de subvencións nominativas que figuran no Orzamento deste Concello do ano 2020, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº131 de 10 de xullo, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Asinado dixitalmente a marxe) O ALCALDE: Luciano Sobral Fernández
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 28/2020 (CRÉDITO EXTRAORDINARIO 6/2020)
ADMINISTRACIÓN LOCAL — Municipal — Tui (Presupostos e cadros de persoal, 06/11/2020)

Transcorrido o prazo de exposición regulamentario (BOP nº 194, do 7 de outubro do 2020), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 6/2020 (Modificación de Créditos 28/2020, aprobado polo Pleno en sesión ordinaria do 24 de setembro do 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
APROBACIÓN DEFINITIVA MODIFICACIÓN DE CRÉDITOS Nº 8/2020
ADMINISTRACIÓN LOCAL — Municipal — Moraña (Presupostos e cadros de persoal, 08/07/2020)

Aprobado definitivamente o expediente de modificación de créditos n.º 8/2020, segundo acordo do Pleno do Concello de data 28-05-2020, que non afectan a baixas e altas de créditos de persoal, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Contra o presente acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou acordo impugnado. Moraña, a 30 de xuño de 2020. A alcaldesa María Luisa Piñeiro Arcos
APROBACIÓN MODIFICACIÓN DE ORDENANZAS FISCAIS
ADMINISTRACIÓN LOCAL — Municipal — Tomiño (Ordenanzas e Regulamentos, 04/11/2020)

O Pleno do Concello de Tomiño, en sesión celebrada o 2 de novembro de 2020, adoptou os seguintes acordos: O que se fai público a efectos de reclamacións polo prazo de 30 días contados a partires da súa publicación no Boletín Oficial da Provincia. De non presentarse as mesmas entenderase definitivamente aprobadas. DOCUMENTO ASINADO ELECTRONICAMENTE.
IN407A 2020/110-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 15/09/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 26 de agosto de 2020.—O Xefe Territorial, Ignacio Rial Santomé.
ACORDO DO PLENO POLO QUE SE APROBA DEFINITIVAMENTE O EXPEDIENTE DE MODIFICACIÓN DE CRÉDITOS N.º 1TC/2020
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 06/08/2020)

En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non presentarse alegacións durante o prazo de exposición ao público, quedou automaticamente elevado a definitivo o acordo plenario de aprobación inicial de expediente de modificación de créditos nº 1TC/2020, adoptado en data 16 de xuño de 2020, financiado mediante anulacións ou baixas de créditos doutras aplicacións do Orzamento vixente non comprometidas, sen que se vexa perturbado o respectivo servizo. O resume das modificacións é o seguinte: Esta modificación finánciase con cargo a anulacións ou baixas de créditos doutras aplicacións, nos seguintes termos: Contra o presente Acordo, en virtude do disposto no artigo 171 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Mondariz Balneario, 29 de xullo de 2020. O alcalde. Elaid Compaore Baud
ORDE DE EXECUCIÓN (EXP.1101/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 14/09/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1101/2020). Interesado: D. ABDERRAHIME GUSTAVO ANIBAL CAMBLANCA BALMAÑA. Ref. Catastral: 36043A028002800000JF (Pol 28 – Parc 280). Plazo: 15 días naturais. Ponte Caldelas, 28 de Agosto de 2020.—Alcalde-Presidente, Bianca Andrea Pecanins Minto.
DH. A36.71062 ÁUREA MARTÍNEZ PAZ EN REPRESENTACIÓN DA CUU A FEIXA, SOLICITUDE DE APROVEITAMENTO DE AUGAS NO LUGAR DE PINTOS, PARROQUIA DE MARCÓN (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/10/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU A Feixa CAUDAL: 1226,40 m3/ano DESTINO: uso doméstico ORIXE: manancial en parc.162 do pol.72 do catastro de Pontevedra LUGAR: Pintos PARROQUIA: Marcón CONCELLO: Pontevedra A auga do manancial condúcese a arqueta da que parten catro tubos cara a catro depósitos de aceiro inox. situados na mesma parcela. De cada depósito parte tubaxe a cada unha das vivendas que abastece a comunidade no lugar de Pintos. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
EXPOSICIÓN PÚBLICA DA CONTA XERAL DO ORZAMENTO DO EXERCICIO 2019
ADMINISTRACIÓN LOCAL — Municipal — Mancomunidade do Salnés (Presupostos e cadros de persoal, 22/05/2020)

Formulada e rendida a Conta Xeral do Orzamento da Mancomunidade de O Salnés correspondente ó exercicio de 2019, informada pola Comisión Especial de Contas, exponse ó público cos documentos que a xustifican e as memorias, na Secretaría da Mancomunidade, por prazo de quince días hábiles, contados a partir do seguinte á inserción no Boletín Oficial da Provincia de Pontevedra, con obxecto de que os interesados poidan examinala e formula-los reparos e observacións que se estimen pertinentes durante o devandito prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril e 212.3 do Texto Refundido da Lei Reguladora das Facendas Locais. Cambados, á data da sinatura electrónica. A presidenta, Marta Giráldez Barral
RESOLUCIÓN DE CONTINUAR CO APRAZAMENTO DAS SESIÓNS ORDINARIAS DE ÓRGANOS COLEXIADOS
ADMINISTRACIÓN LOCAL — Municipal — Tui (Outros documentos, notificacións e informacións públicas, 08/04/2020)

Con data 31/03/2020 o Sr. Alcalde-Presidente ditou resolución do seguinte tenor literal: Visto Real Decreto 463/2020, de 14 de marzo, publicado no Boletín Oficial do Estado (nº 67 de 14/03/2020), polo que se declara o estado de alarma para a xestión da situación de crise sanitaria ocasionada por el COVID-19, polo que se declara o estado de alarma en todo o territorio nacional durante quince días naturais. Visto Real Decreto 476/2020, de 27 de marzo, polo que se prorroga o estado de alarma declarado no Real Decreto 463/2020, ata as 00:00 horas do día 12 de abril de 2020. Esta Alcaldía, ao abeiro do exposto e de conformidade coas atribucións que me confire a lexislación vixente, 1.—Continuar coa suspensión e aprazamento de celebración das sesións ordinarias dos órganos colexiados de Xunta de Goberno Local, Comisións Informativas Permanentes e Pleno da Corporación municipalpolo prazo de prórroga do estado de alarma sinalado no RD 476/2020, de 27 de marzo, isto é ata as 00:00 horas do día 12 de abril de 2020 e sen prexuízo de posteriores pronunciamentos ao respecto.2.—Notificar esta resolución aos interesados e proceder á súa publicación no Boletín Oficial da Provincia." O que se comunica para coñecemento e efectos. En Tui, o alcalde Documento asinado dixitalmente á marxe.
EXPEDIENTE IN407A 2019/231-4). CONCESIÓN A UFD DISTRIBUCIÓN ELECTRICIDAD, S. A., CONSTRUCCIÓN INST. ELÉCTRICA NO CONCELLO DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 15/04/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Consonte ao establecido na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo indicado non comezará a contar ata a perda de vixencia do referido Real decreto ou, no seu caso, as prórrogas do mesmo en relación coa suspensión de prazos administrativos. Pontevedra, 3 de abril de 2020 O xefe territorial Ignacio Rial Santomé
APROBACIÓN INICIAL DO REGULAMENTO MUNICIPAL DE PARTICIPACIÓN VECIÑAL DO CONCELLO DE BUEU
ADMINISTRACIÓN LOCAL — Municipal — Bueu (Ordenanzas e Regulamentos, 30/01/2020)

O Pleno da Corporación Municipal deste Concello, en sesión ordinaria celebrada o 20 de xaneiro de 2020, adoptou o acordo de aprobación inicial do Regulamento de Participación Veciñal (CSV: 45RFYFEHS6CYN6NKQHFHJ73K7). O que se fai público a efectos de someter o Regulamento a información pública polo prazo de TRINTA DÍAS a efectos do seu exame polos interesados e da presentación das suxerencias e reclamacións que consideren oportunas, indicando que o expediente se atopa a disposición dos interesados, no departamento de Secretaría do Concello de Bueu en horario de 9 a 14 de Luns a venres. Asemade se informa que a consulta do texto íntegro do Regulamento de Participación Veciñal pode realizarse mediante a introdución na pestana relativa a “INFORMACIÓN XERAL” apartado “validación de documentos” da sede electrónica do Concello de Bueu (https://bueu.sedelectronica. gal/ ) do código seguro de validación do documento: 45RFYFEHS6CYN6NKQHFHJ73K7. No suposto de non presentación de reclamación ou suxestión no prazo de 30 días, a contar dende o día seguinte a aquel en que teña lugar a publicación do anuncio no BOP, entenderase definitivamente aprobado procedéndose á publicación do texto íntegro do Regulamento no B. O. P. e no Taboleiro de anuncios do concello. Documento asinado electronicamente ao marxe.
LISTA DEFINITIVA PRAZA OMIX
ADMINISTRACIÓN LOCAL — Municipal — Soutomaior (Persoal, oposicións, 04/08/2020)

Asunto: Aprobación lista definitiva, nomeamento tribunal e fixación data exame. O Sr. Alcalde, D. Agustín Reguera Ocampo, con data 29 de xullo de 2020, resolveu o seguinte: PRIMEIRO. Aprobar a relación DEFINITIVA de aspirantes admitidos/as e excluídos/as, que é a seguinte: ROSARIO INES BILLA COMALADA BUGALLO ALIN GHEORGHE DE LA NOGAL EL AHMAR MENDUÍÑA VICENTE ADOLFO ISABEL HUZUM RODRÍGUEZ MANUEL CLEMENTE MAX CAGUANA BALTARETU Ningún. SEGUNDO. O Tribunal queda constituído da seguinte forma: Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 23 e 24 da Lei 40/2015, do 1 de outubro, do réxime xurídico do sector público. TERCEIRO. Notificar a presente resolución aos membros designados para o seu coñecemento. CUARTO.- Comunicar ás aspirantes O SEGUINTE: - Deberán entregar a Memoria prevista na Base 8ª das aprobadas no prazo de 15 días hábiles, a contar dende o día seguinte ao da publicación da presente Resolución. A falta de presentación da memoria por parte da persoa aspirante en dito prazo improrrogable, suporá automaticamente a eliminación desta. - A realización do primeiro exercicio será o 4 de setembro de 2020 ás 11:00 horas no Centro Multiusos do Concello de Soutomaior, sito en Arcade. QUINTO.- Publicar a relación definitiva de admitidos/as e excluídos/as, así como a composición do Tribunal de Selección, no Boletín Oficial da Provincia e na sede electrónica deste Concello [http://soutomaior.sedelectronica.es]. Soutomaior, 29 de xullo de 2020 O ALCALDE, Agustín Reguera Ocampo
INFORMACIÓN PÚBLICA DE CONCESIÓN ADMINISTRATIVA DE USO PRIVATIVO DA VÍA PÚBLICA
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 27/02/2020)

Logo de instruír polos servizos competentes deste Concello, expediente de concesión administrativa de uso privativo da vía pública para a instalación dun sistema de préstamo de bicicletas eléctricas para rutas turísticas en réxime de concorrencia, convócase, por prazo de trinta días, trámite de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica deste Concello [dirección https://caldsdereis.sedeelectronica. gal]. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Caldas de Reis, O Alcalde-Presidente, Juan Manuel Rey Rey Documento asinado e datado dixitalmente ao marxe
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 36/20
ADMINISTRACIÓN LOCAL — Municipal — Moaña (Presupostos e cadros de persoal, 06/11/2020)

O Pleno do Concello de Moaña, en sesión ordinaria celebrada o día 29 de outubro de 2020, acordou aprobar inicialmente o expediente de modificación orzamentaria nº 36/20 do Orzamento Xeral do Concello de Moaña, na modalidade de transferencia de crédito entre aplicacións pertencentes a distintas áreas de gasto nº 16/20. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Moaña, 2 de novembro de 2020. A Alcaldesa – Leticia Santos Paz. Documento asinado dixitalmente ao marxe.
DH. W36.70989. SOLICITUDE DE JOAQUÍN CEREIJO MÉNDEZ DE OBRAS PARA CAMPAMENTO TURÍSTICO NO LUGAR DE CACHADA DO RÍO–GANÓN, XIL (MEAÑO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/05/2020)

As obras solicitadas consisten nun campamento de turismo con 3 cabanas prefabricadas (2 para aloxamento de 37,55 m2 e 1 para recepción e bar de 30,66 m2), aparcadoiro, vías interiores e zonas verdes, nas parcelas 144, 145, 147, 178, 187 e 190 do polígono 35, cunha superficie total de 5.482,75 m2 e peche perimetral de malla flexible, en Meaño (Pontevedra), en zona de policía do rego do Fondón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital ao marxe)